کونجالی ماراککر

کونجالی ماراککر  یا کونہالی ماراککر 16ویں صدی میں کالیکٹ ، بھارت کے ہندو راجا کے ایک مسلمان کو دیا گیا خطاب تھا۔ کونجالی ساموتیری بحریہ کا چیف تھا۔ کل چار بڑے کونجالی ہوئے ہیں جنھوں نے بحریہ کے چیف کا عہدہ سنبھالا اور پرتگیزی ہند سے 1507ء تا 1600ء جنگ میں حصہ لیا۔ بھارت میں سب سے پہلے بحریہ کو منظم کرنے کا سہرا کونجالیوں کو ہی جاتا ہے۔

 عہدہ 
تصغیر|300px|دائیں|Iکوٹٹاکل میں کونجالیوں کی یادگار

کونجالیوں کو ماراککر کا عہدہ ملتا تھا۔ یہ ملیالم زبان کا لفظ ہو سکتا ہے۔ ماراککر کا مطلب کشتی ہوتا ہے۔
چاروں کونجالی ماراککر مندرجہ ذیل ہیں؛
 کوٹٹی احمد علی- کونجالی ماراککر اول
 کوٹٹی پوککر علی-کونجالی ماراککر دوم
 پاٹٹو کونہالی - کونجالی ماراککر سوم
 محمد علی- کونہالی ماراککر چہارم
 ماراککر کی اصل 
روایات کے مطابق ماراککر اصلا کوچی مسلمان تاجر تھے جنھوں نے ساموتیری کی حکومت میں پونانی کی طرف کوچ کیا تھا۔اس وقت پرتگیزی مملکت کوچین میں آباد ہو رہے تھے۔انھوں نے پرتکالیوں کے خلاف اپنی فوج، گھوڑے اور ہتھیار سے کالیکٹ کے بادشاہ کی مدد کی تھی۔
ایک دوسری روایت کے مطابق کونجالی ماراککر قاہرہ، مصر کے تاجر تھے جو کوزیکوڑے میں مقیم ہو گئے تھے۔

 پرتگیزی سلطنت کے خلاف 
تصغیر|ایستادہ|ماراککر چہارم کی تلوار

ابتدا میں پرتگیزی سلطنت نے 1498ء میں تجارت کی غرض سے علاقہ میں قدم رکھا مگر جلد ہی ان کو مصائب کا سامنا کرنا پڑا کیونکہ مسلم عرب نے زمورین پر دباؤ ڈالنا شروع کر دیا تھا۔کیونکہ جن بندرگاہوں پر پرتگیزی تجارت کر رہے تھے وہاں مسلم عرب برسوں سے تجارت کرتے آ رہے تھے۔لیکن دونوں کی اس جنگ میں پرتگیزیوں کو فتح ملی اور انھوں نے اپنے جانی دشمن مملکت کوچین سے 1503ء میں ایک معاہدہ کر لیا۔ معاہدہ کی وجہ سے پرتگیزیوں کا سمندر پر قبضہ ہو گیا۔ ادھر عرب مسلمانوں کو اپنے جہازوں کی فکر ہوئی اور انھوں نے اپنی تجارت اور بندرگاہوں کو مضبوط کرنے کی غرض سے کونجالی ماراککر کی مدد لی۔
 پرتگیزیوں سے جنگ اور چینی لڑکا 
پرتگیزیوں اور زمورین کے مابین ایک طویل عرصہ تک جنگ چلی یہاں تک کہ پرتگیزیوں نے حکومت کالیکٹ کو یہ یقین دلا دیا کہ زمورین ان کی حکومت پر قبضہ کرنا چاہتے ہیں۔ پس حکومت کالیکٹ نے پرتگیزیوں کا ساتھ دیا اور دونوں نے 16ویں صدی کے اخیر میں زمورین کو شکست دی اور آخری ماراککر 1600ء میں مارا گیا۔
اسی جنگ میں ایک چینی بچہ کا واقعہ دلچسپ ہے جسے ماراککر نے پرتزیگیوں سے آزاد کرایا تھا۔ اس کا نام چحینالی تھا۔ اسے غلام بناکر چین سے پرتگیزوں کے جہاز میں ہندوستان لایا گیا تھا۔ کونجالی چینالی سے بیت محبت کرتے تھے۔ چینالی کو پرتگیزیوں سے لڑنے میں خوب مزہ آتا تھا۔ وہ کونجالیوں کا زبردست لیفٹینینٹ بن کر ابھرا جس سے دشمن کی فوج ڈرتی تھی۔ کونجالی اور ان کے اس نئے لفٹینینٹ نے پرتگیزیوں کی ناک میں دم رکھا تھا۔ وہ ان سے خوب ڈرتے تھے پرتگیزیوں کے کالیکٹ حکومت سے قرار کے بعد انہون نے کونجالی اور چینالی کی فوج پر حملہ کر دیا اور کالیکٹ حکومت نے چینالی کو پرتگیزیوں کے حوالے کر دیا۔  ایک پرتگیزی مؤرخ ڈیوگو ڈو کیوٹو کونجالی اور چینالی کے پکڑے جانے کا انکار کرتے ہیں۔ جب کونجالی نے پرتگیزیوں کے سامنے ہتھیار ڈال دیے تھے تب وہ وہیں موجود تھا۔ اس نے لکھا ہے “ان میں ایک چینی لڑکا تھا کو مالاککا کا نوکر تھا۔ کہا جاتا ہے کہ وہ پرتگیزیوں کا غلام تھا جسے کونجالیوں کے ہاتھوں بیچ دیا گیا تھا۔کونجالی نے چینالی پر بہت بھروسا کیا اور اپنے سے بہت قریب کر لیا۔ پورے ملابار عیسائیوں پر قہر بن کر ٹوٹتا تھا۔ جو لوگ سمندر پر پکڑے جاتے تھے یہ انھیں بڑی سخت سزا دیتا تھا۔

 حوالہ جات 

زمرہ:بھارت کی تاریخ بحریہ
زمرہ:بھارتی مسلم شخصیات
زمرہ:تاریخ کیرلا
زمرہ:کالیکٹ کی شخصیات
زمرہ:ملیالی شخصیات
زمرہ:موپلاہ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:چھوٹے پیغام خانوں کا استعمال کرنے والے مضامین